Catharina van Hemessen

**Caterina van Hemessen** (født ca. 1528 i Antwerpen &ndash; etter 1587) &ndash; dødsår etter 1583) var en flamsk renessansemalerinne. Hun er den tidligste flamske kvinnelige kunstneren der verkene lar seg identifisere. Hun er kjent for en rekke relativt små kvinneportretter som ble til i en tiårsperiode mellom sent 1540- tall og tidlig 1550-tall.. Hun krediteres for å være den første kjente kunstner som har skapt et selvportrett foran staffeliet. (Bildet tilhører Öffentliche Kunstsammlung in Basel. Andre verker finnes bl.a i Rijksmuseum i Amsterdam og National Gallery, London.

På grunn av at hun var kvinne, var det mye av den datidige kunstnerutdannelsen hun ikke kunne få, som bruk av levende modell, anatomi ved å delta i disseksjoner - og bo hos en mester fra gjerne tidlig barnealder. De få kvinnelige kunstnerne som eksisterte, var stort sett barn eller slektninger av etablerte kunstnere, og fikk opplæring hos dem. van Hemessens far var Jan Sanders van Hemessen.

## Liv og virke
Hun fikk trolig sin grunnopplæring i maleteknikk (olje og gouasche) hos faren. Mange av datidens kunstnere hadde familiemedlemmer til å hjelpe med grunning og tilrettelegging før bildene fikke mesterstrøkene - og kunstnerens signatur. Bildene hennes er manns- og kvinneportretter, vanligvis mot en mørk eller nøytral bakgrunn. I motsetning til andre samtidige kunstnere på lærlingnivå, signerte hun alltid sine bilder, gjerne med årstall og egen alder i tillegg. I samtiden ble hun respektert av malerlauget nok til at hun fikk ha tre mannlige lærlinger.

Hun fikk en viktig mesén omkring 1540, da hun ble kjent for Maria av Østerrike som var regent for Nederlandene på vegne av broren Karl V av det hellige romerske imperiet.

I 1554 giftet hun seg med  Christian (eller Chrétien) de Morien som var domorganist i Antwerpenkatedralen. I 1554 ble ekteparet invitert til Spania av Maria, som gikk av som regent og flyttet hjem. Paret flyttet, men returnerte to år senere etter at Maria døde. Caterina mottok i den sammenheng et rikelig testamentarisk legat. Hun er omtalt som dalevende kvinnelig kunstner i Guicciardini's *Description of the Low Countries* fra 1567. Der er ikke kjente verker etter henne datert senere enn 1554, noe enkelte kunsthistorikere tolker som at ekteskapet stoppet hennes videre kunstnerkarriere.

Hun døde en gang etter 1587.

## Verker (utvalg)

* *[http://www.nationalgallery.org.uk/cgi-bin/WebObjects.dll/CollectionPublisher.woa/wa/work?workNumber=ng4732 Portrett av en dame]*, 1551, National Gallery, London
* *[[:Image:Caterina van Hemessen Portrait of a Lady.jpg|Portrett av en dame]]*, ca 1551, Bowes Museum
* *Spinettspillende kvinne*, 1548, Köln, Wallraf-Richartz-Museum

## Galleri

:File: Catharina van Hemessen - Jeune fille jouant du virginal (1548) (i).jpg|*Spinettspillende kvinne*, 1548. Det er ikke kjent om van Hemessens bilde forestiller henne selv eller hennes søster Christina.
:File:Caterina van Hemessen Portrait of a Woman.jpg|*Portrett av en kvinne*, ca 1540–1555
:File:Caterina van Hemessen Portrait of a Woman Rijksmuseum.jpg|*Portrett av en ung kvinne*, 1548
Fil:Caterina van Hemessen Portrait of a Lady.jpg|*Portrett av en dame*, ca. 1551. Bowes Museum, Durham, England



## Referanser


## Litteratur
* Chadwick, Whitney, *Women, Art, and Society,* Thames and Hudson, London, 1990
* Jones, Susan Frances. *Van Eyck to Gossaert*. London: National Gallery, 2011. ISBN 978-1-85709-504-3
* Harris, Anne Sutherland and Linda Nochlin, *Women Artists: 1550-1950*, Los Angeles County Museum of Art, Knopf, New York, 1976
* Kemperdick, Stephan. *The Early Portrait, from the Collection of the Prince of Liechtenstein and the Kunstmuseum Basel*. Munich: Prestel, 2006. ISBN 3-7913-3598-7
* Kleiner, Fred. *Gardner's Art Through the Ages*. Wadsworth, 2009. ISBN 0-495-57364-7

## Eksterne lenker
*